Nigerien ruling military junta since 2023

**สภาแห่งชาติเพื่อการคุ้มกันบ้านเกิดเมืองนอน** (อาหรับ: المجلس الوطني لحماية الوطن; ฝรั่งเศส: *Conseil national pour la sauvegarde de la patrie, CNSP*) เป็นรัฐบาลทหารที่ปกครองประเทศไนเจอร์ หลังจากรัฐประหารในประเทศไนเจอร์ พ.ศ. 2566 ซึ่งโค่นล้มรัฐบาลของมุฮัมมัด บาซูม การยึดอำนาจรัฐบาลครั้งนี้นำไปสู่วิกฤตการณ์ไนเจอร์ พ.ศ. 2566

การก่อตัว
---------

ในตอนเย็นของวันที่ 26 กรกฎาคม พ.ศ. 2566 อามาดู อาบดรามาน ประกาศออกทางโทรทัศน์ช่องเตเลซาแอลของรัฐเพื่ออ้างว่าประธานาธิบดีมุฮัมมัด บาซูม (ซึ่งก่อนหน้านี้ถูกเจ้าหน้าที่อารักขาประธานาธิบดีควบคุมตัวที่บ้านพักอย่างเป็นทางการของเขาในกรุงนีอาเม) ถูกปลดออกจากอำนาจและประกาศการจัดตั้งรัฐบาลทหาร อาบดรามานซึ่งมีเจ้าหน้าที่ในเครื่องแบบอีก 9 นายนั่งขนาบข้าง กล่าวว่ากองกำลังป้องกันและความมั่นคงได้ตัดสินใจที่จะโค่นล้มรัฐบาลของบาซูม "เนื่องจากสถานการณ์ด้านความมั่นคงที่เลวร้ายลงและการบริหารบ้านเมืองที่ไม่ดี" นอกจากนี้ เขายังประกาศยกเลิกรัฐธรรมนูญของประเทศ ระงับสถาบันของรัฐ ปิดพรมแดนของประเทศ และประกาศเคอร์ฟิวทั่วประเทศตั้งแต่เวลา 22.00 น. ถึง 05.00 น. ตามเวลาท้องถิ่นจนกว่าจะมีประกาศเพิ่มเติม พร้อมกับเตือนไม่ให้ต่างชาติเข้ามาแทรกแซง

เมื่อวันที่ 27 กรกฎาคม อาบดรามานประกาศทางโทรทัศน์ว่ากิจกรรมทั้งหมดของพรรคการเมืองในประเทศจะถูกระงับจนกว่าจะมีประกาศเพิ่มเติม ผู้นำของกองทัพไนเจอร์ออกแถลงการณ์ที่ลงนามโดยอาบดู ซีดีกู อีซา เสนาธิการกองทัพ ประกาศการสนับสนุนรัฐประหารโดยอ้างถึงความจำเป็นในการ "รักษาความสมบูรณ์ของร่างกาย" ของประธานาธิบดีและครอบครัวของเขา และหลีกเลี่ยง "การเผชิญหน้าที่รุนแรง ... ที่อาจก่อให้เกิดการนองเลือดและส่งผลกระทบต่อความมั่นคงของประชากร"

ตำแหน่งผู้นำ
------------

เมื่อวันที่ 28 กรกฎาคม อาบดูราอามาน ชียานี ผู้บัญชาการของทหารอารักขาประธานาธิบดีประกาศตนเป็นประธานสภาฯ ในการปราศรัยที่ช่องเตเลซาแอล เขากล่าวว่ารัฐประหารครั้งนี้เกิดขึ้นเพื่อหลีกเลี่ยง "จุดจบอย่างช้า ๆ และหลีกเลี่ยงไม่ได้" ของประเทศ และกล่าวว่าบาซูมพยายามซ่อน "ความจริงอันโหดร้าย" ของประเทศ ซึ่งเขาเรียกว่า "กองผู้เสียชีวิต ผู้พลัดถิ่น ความอัปยศอดสู และความคับข้องใจ" นอกจากนี้ เขายังวิพากษ์วิจารณ์ยุทธศาสตร์ด้านความมั่นคงของรัฐบาลว่าไร้ประสิทธิภาพ แต่ไม่ได้ระบุระยะเวลาสำหรับการกลับคืนสู่การปกครองของพลเรือน

อ้างอิง
-------

1. ↑  "Niger soldiers announce coup on national TV". *BBC News*. 26 กรกฎาคม 2023.
2. 1 2  Mednick, Sam (27 กรกฎาคม 2023). "Mutinous soldiers claim to have overthrown Niger's president". *AP*. สืบค้นเมื่อ 27 กรกฎาคม 2023.
3. ↑  "Coup d'Etat au Niger : Les militaires putschistes suspendent « toutes les institutions » et ferment les frontières". *20 minutes* (ภาษาฝรั่งเศส). สืบค้นเมื่อ 26 กรกฎาคม 2023.
4. ↑  Aksar, Moussa; Balima, Boureima (27 กรกฎาคม 2023). "Niger soldiers say President Bazoum's government has been removed". *Reuters*. เก็บจากแหล่งเดิมเมื่อ 26 กรกฎาคม 2023. สืบค้นเมื่อ 26 กรกฎาคม 2023.
5. ↑  "Soldiers in Niger claim to have overthrown President Mohamed Bazoum". *Al-Jazeera*. สืบค้นเมื่อ 27 กรกฎาคม 2023.
6. ↑  Peter, Laurence (27 กรกฎาคม 2023). "Niger soldiers announce coup on national TV". *BBC*. สืบค้นเมื่อ 27 กรกฎาคม 2023.
7. ↑  "Niger army pledges allegiance to coup makers". *Aljazeera*. 27 กรกฎาคม 2023. สืบค้นเมื่อ 27 กรกฎาคม 2023.
8. ↑  "Niger's army command declares support for military coup". *France 24*. 27 กรกฎาคม 2023. สืบค้นเมื่อ 27 กรกฎาคม 2023.
9. ↑  "Niger's General Abdourahamane Tchiani declared new leader following coup (state TV)". *France 24*. 28 กรกฎาคม 2023. สืบค้นเมื่อ 28 กรกฎาคม 2023.
10. ↑  "Niger coup: Abdourahmane Tchiani declares himself leader". BBC. 28 กรกฎาคม 2023. สืบค้นเมื่อ 28 กรกฎาคม 2023.
11. ↑  "Niger general Tchiani named head of transitional government after coup". Aljazeera. 28 กรกฎาคม 2023. สืบค้นเมื่อ 28 กรกฎาคม 2023.